Skole woeker met groen planne	Climate
The Green TimesClimate change is the most widespread & complex problem humanity has ever faced! There is no time to waste and we need to turn green talk into profound green action. This is the intention of the GREEN TIMES.	You are here: Home / Articles / Youth / Skole woeker met groen planneSkole woeker met groen planne November 6, 2011 Leave a Comment Dis vir my altyd `n riem onder die hart om te sien hoeveel ons kinders omgee vir die natuurlike omgewing. Hulle besef hulle toekoms hang daarvan af. Talle skole krap deesdae kop oor hoe om te vergroen. Die Landsdiensklub van die Laerskool Paul Greyling in Vishoek het die leiding geneem en ‘n Groen Forum gehou waarheen verskeie skole uitgenooi is om hulle bewarings, herwinnings en bewusmakingsprojekte te kom deel. Die skool wil sy gemeenskap help om omgewingsvraagstukke op te los, herwinning aan te moedig en volhoubare benutting van natuurlike hulpbronne te ondersoek.
Elke skool het ‘n kans gehad om aanbiedings te doen oor wat hulle beoog om te doen om hulle verantwoordelikheid teenoor die natuur meer ernstig op te neem. So het die Avontuurklub van Laerskool Simon van der Stel (Wynberg) byvoorbeeld ‘n plakkaatoptog beplan om te betoog teen die vernietigende brande in die Weskaap en die skade aan die natuur en al die diere en insekte wat tot niet gegaan het. Die Landsdiensklub van Laerskool W A Joubert in die Paarl beplan om ‘n komposhoop te begin en ook erdwurms te teel.
‘Ons wil ons verantwoordelikheid opneem as rentmeesters van God se skepping,’ het opvoeder Birgit Loots gesê. Die Landsdiensklub van HoÃ«rskool Vishoek het groot planne om die pikkewyne te help bewaar, die strand en vleiland te help skoonmaak, asook om ‘n uilprojek te begin. Groot entoesiasme by hierdie klein groepie van 3. Kom ons hoop nog baie ander gaan aansluit en help met hierdie belangrike werk.
Mnr. Andre Engelbrecht, skoolhoof van Laerskool Paul Greyling, asook in beheer van die Landsdiens, was oor die jare baie betrokke by veral die bewaring van voëls. Hulle het by die skool ‘n hele laning inheemse bome aangeplant en begin eersdaags ‘n organiese komposhoop. Ons hoor graag wat ander skole doen om te vergroen. Hierdie bladsy is vir skole-nuus. Skryf en vertel!
More that you may like:Creating a new generation of earthchildrenPhindile wins prize for Khayelitsha programmeAfriOceans Warriors needed in every schoolMadiba getting better, SA youth challenges aheadShare this:GoogleFacebookTwitterLinkedInMoreEmailPrintPinterest